Diari Oficial de la Generalitat Valenciana


Sumari del DOGV 6663, del 01-12-2011 (2011/11994)

Notificació de la sentència dictada en el judici verbal número 1985/2010.
-------------------------------------------------------------------------

### Dades del document

Número de DOGV
:   6663

Data del DOGV
:   01-12-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/11687


Organisme emissor
:   Jutjat de Primera Instància Número 8 de Castelló de la Plana

Tipus de document
:   Edicte

Notificació de la sentència dictada en el judici verbal número 1985/2010. [2011/11861]  
Judici verbal 001985/2010-B   
De: Banco Santander, SA.  
Procuradora: Dolores M.ª Olucha Varella.  
Contra: Moise Bogdan.   
En aquest procediment de judici verbal 1985/2010 seguit a instàncies de Banco Santander, SA, contra Moise Bogdan s'ha dictat la sentència que, literalment, és com segueix:  
«Sentència número 89/2011  
Jutgessa que la dicta: Sofía Díaz García.  
Lloc: Castelló de la Plana.  
Data: 3 de maig de 2011.  
Part demandant: Banco Santander, SA.  
Advocada: María Dolores Monsonís Chordá.  
Procuradora: Dolores M.ª Olucha Varella.  
Part demandada: Moise Bogdan.  
Antecedents de fet  
Primer. El procurador de la part actora va interposar escrit de demanda que va correspondre a aquest Jutjat per torn de repartiment, en el qual després d'exposar els fets i fonaments de dret que va considerar aplicables a les seues pretensions va sol·licitar l'estimació de la demanda.  
Segon. Una vegada admesa a tràmit la demanda per un decret de 10 de setembre de 2010, es van citar les parts a la vista que va tindre lloc el dia 27 d'abril de 2011.  
En aquest acte va comparéixer la part actora, que va ratificar la seua demanda, però no ho va fer així la part demandada, que va ser declarada en rebel·lia. Una vegada rebut el plet a prova i després de practicar la que va ser declarada pertinent, van quedar les actuacions concluses per a dictar sentència.  
Tercer. En la substanciació d'aquest procediment s'han observat totes les formalitats de l'ordre processal.  
Fonaments de dret   
Primer. En aquesta relació juridicoprocessal, la part actora exercita una acció de reclamació d'una quantitat basada en una relació contractual prèvia de contracte de préstec dels articles 1755 i següents del Codi Civil, en relació amb els articles 1254 i següents del mateix text legal.   
  
Segon. De la pràctica probatòria desenvolupada en les actuacions consistent en prova documental adjunta a la demanda, s'acredita que l'actual actor va subscriure amb el demandat un contracte de préstec el dia 8 d'abril de 2008 por l'import de 3.132,26 euros, i que es va comprometre a tornar en 24 terminis mensuals amb una quota de 152,61 euros cada una. Consta que el demandat ha deixat de pagar les quotes al novembre de 2008, de forma que en la data de tancament del compte, el 9 de març de 2009, devia el demandat la quantitat de 2.611,70 euros, que és la quantitat que ací es reclama i en què és estimada la demanda.   
Tercer. Pel que fa a les costes causades en aquest procediment, en aplicació del que disposa l'article 394.1 de la Llei d'Enjudiciament Civil, atés que s'estima la demanda, les costes s'han d'imposar a la part demandada.   
Vistos els preceptes legals esmentats, concordants i altres aplicables de manera especial i general al cas d'actuacions,   
Dispositiva   
Estime la demanda interposada per la procuradora Dolores Olucha Varella, en nom i representació de Banco Santander, SA, i condemne Moise Bogdan a pagar a l'actora la quantitat de 2.611,70 euros més els interessos pactats de demora des del 9 de març 2009, amb la imposició expressa al demandat de les costes causades.   
  
Notifiqueu aquesta resolució a les parts. Expediu una testimoniança d'aquesta resolució perquè conste en les actuacions, i porteu-ne l'original al llibre de sentències. Aquesta és la meua sentència, que pronuncie, mane i firme.   
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LECn).  
El recurs s'ha de preparar mitjançant un escrit que cal presentar en aquest Jutjat dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació, on es manifeste la voluntat de recórrer-hi, amb la indicació dels pronunciaments que s'impugnen (art. 457.2 LECn).  
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. En cap cas serà admesa una consignació per un import diferent de l'indicat. El dipòsit haurà de ser ingressat en el compte de consignacions i dipòsits número 4961/0000/02/número procediment, amb tants 0 a l'esquerra fins a completar 4 dígits, tot incloent el número de procediment/10. En el camp "Concepte" s'indicarà el codi "02 civil-apel·lació" i la data de la resolució objecte de recurs amb el format dd/mm/aaa.  
  
Publicació. La sentència anterior ha sigut donada, llegida i publicada pel jutge o jutgessa que la va dictar, mentre celebrava audiència pública en el mateix dia de la data. Jo, la secretària judicial, en done fe. Castelló de la Plana, 3 de maig de 2011».   
I atés que el demandat esmentat, Moise Bogdan, es troba en parador desconegut, s'expedeix aquest edicte a fi que valga de notificació de forma deguda.   
  
Castelló de la Plana, 3 de maig de 2011.- La secretària judicial: Pilar Irles Martínez.